சைக்ளோயெக்சனோன் ஆக்சைம்

சைக்ளோயெக்சனோன் ஆக்சைம் (Cyclohexanone oxime) என்பது C6H11NO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆக்சைம் என்ற வேதி வினைக்குழுவை இச்சேர்மம் பெற்றிருக்கும். இந்த நிறமற்ற திண்மம் பரவலாகப் பயன்படுத்தப்படும் நைலான் 6 எனப்படும் பலபடி தயாரிப்பில் ஒரு முக்கியமான இடைநிலையாக இருக்கிறது. 

 தயாரிப்பு 

சைக்ளோயெக்சனோனும், ஐதராக்சிலமைனும் குறுக்க வினையில் ஈடுபட்டு சைக்ளோயெக்சனோன் ஆக்சைம் உருவாகிறது :J. C. Eck and C. S. Marvel "ε-Benzoylaminocaproic Acid" Org. Synth. 1939, volume 19, pp. 20. . 

C5H10CO  +  H2NOH   →   C5H10C=NOH  +  H2O

சைக்ளோயெக்சேன் நைட்ரோசில் குளோரைடுடன் வினைபுரியும் தனியுறுப்பு வினையினால் தொழில்முறையில் சைக்ளோயெக்சனோன் ஆக்சைம் தயாரிக்கப்படுகிறது. சைக்ளோயெக்சேன், சைக்ளோயெக்சனோனை விடவும் விலை மலிவானது என்பதால் தொழிமுறை உற்பத்தி அனுகூலமானதாகக் கருதப்படுகிறது. 

 வினைகள் 

பெக்மான் மறுசீராக்கல் வினை சைக்ளோயெக்சனோன் ஆக்சைம் சேர்மத்தின் வணிக முக்கியத்துவம் மிக்க பிரபலமான  வினையாகக் கருதப்படுகிறது. இவ்வினையில் ε- காப்ரோலாக்டம் உருவாகிறது.


இவ்வினையில் கந்தக அமிலம் வினையூக்கியாகச் செயல்படுகிறது. தொழில்முறையாக உற்பத்தி செய்யப்படும் வினைகளில் திண்ம அமிலங்களை வினையூக்கிகளாகப் பயன்படுத்துகின்றன Corma, Avelino; Garcia, Hermenegildo "Organic reactions catalyzed over solid acids" Catalysis Today 1997, volume 38, pp. 257-308. . சைக்ளோயெக்சனோன் ஆக்சைம் போன்ற ஆக்சைம்கள் சோடிய இரசக்கலவையால் ஒடுக்கப்பட்டு சைக்ளோயெக்சைலமின்W. H. Lycan, S. V. Puntambeker, and C. S. Marvel "n-Heptylamine" Org. Synth. 1931, volume 11, pp. 58.  சேர்மத்தைத் தருகின்றன. இதனுடன் அசிட்டிக் அமிலம் சேர்த்து நீராற்பகுப்பு செய்தால் சைக்ளோயெக்சனோன் மீண்டும் திரும்பக் கிடைக்கிறது. 

 மேற்கோள்கள் 

பகுப்பு:ஒற்றைப்படிகள்
பகுப்பு:லாக்டம்கள்